Εθνική Ελλάδας (Ντέιβις Καπ)

Η **εθνική ομάδα Ντέιβις Καπ της Ελλάδας** αντιπροσωπεύει την Ελλάδα στην διοργάνωση αντισφαίρισης Ντέιβις Καπ. Τελεί υπό τη διοίκηση της Ελληνικής Φίλαθλης Ομοσπονδίας Αντισφαίρισης.

Επί του παρόντος, η Ελλάδα συμμετέχει στον Παγκόσμιο Όμιλο Ι, δηλαδή στο δεύτερο επίπεδο.

## Ιστορία
Η Ελλάδα αγωνίστηκε για πρώτη φορά στο πρώτο Ντέιβις Καπ το 1927. Δεν έχει συμμετάσχει ποτέ στον Παγκόσμιο Όμιλο, αλλά, πριν την καθιέρωση της σημερινής μορφής, έφτασε τρεις φορές στα προημιτελικά της Ευρωπαϊκής Ζώνης, το 1933, το 1967 και το 1970.

Μερικοί από τους σημερινούς και παλαιότερους παίκτες, είναι οι: Σόλων Πέππας, Κωνσταντίνος Οικονομίδης, Αλέξανδρος Γιακούποβιτς, Αναστάσιος Μπαβέλας, Βασίλης Μαζαράκης, Γιώργος Καλοβελώνης, Πάρις Γεμουχίδης, Στέφανος Τσιτσιπάς, Πέτρος Τσιτσιπάς.

### Όλες οι αναμετρήσεις
Στον παρακάτω πίνακα καταγράφονται όλες οι αναμετρήσεις της Εθνικής Ομάδας της Ελλάδας, συμφωνα με τον επίσημο ιστότοπο της διοργάνωσης.

Σημειώσεις:

* Έως και το 2019, όλες οι καταγραφές εννοείται ότι αναφέρονται στην γεωγραφική ζώνη της Ευρώπης (όπου ενίοτε έπαιζαν και ασιατικές ομάδες) ή της ενιαίας ζώνης Ευρώπης-Αφρικής. 
* Με έντονα γράμματα η νικήτρια ομάδα της αναμέτρησης.
* Η σειρά των ομάδων αναγράφεται όπως στον επίσημο ιστότοπο. Ενίοτε η ομάδα που αναγράφεται πρώτη πρόκειται για τυπικά και όχι ουσιαστικά γηπεδούχο. 
* (Α) = ανοιχτό γήπεδο. (Κ) = κλειστό γήπεδο.

### Ντέιβις Καπ 2019
Σύνθεση ομάδας:

*Μάρκος Καλοβελώνης 
* Μιχαήλ Περβολάρακης 
* Πέτρος Τσιτσιπάς 
* Στέφανος Τσιτσιπάς

### Ντέιβις Καπ 2020-2021
Η διοργάνωση διήρκησε δύο χρόνια, λόγω της πανδημίας COVID-19.

Με βάση τη νέα μορφή, η Ελλάδα αγωνίστηκε στον Παγκόσμιο Όμιλο ΙΙ.

Στις 6 και 7 Μαρτίου 2020 αντιμετώπισε στα λεγόμενα play-off τις Φιλιππίνες, τις οποίες κέρδισε εκτός έδρας με 1-4.

Στη σύνθεση της εθνικής Ελλάδας είχαν δηλωθεί οι Στέφανος Τσιτσιπάς, Μιχαήλ Περβολαράκης, Μάρκος Καλοβελώνης, και Πέτρος Τσιτσιπάς. Αρχηγός ήταν ο Δημήτρης Χατζηνικολάου.

Οι αναμετρήσεις που διεξήχθησαν ήταν οι εξής:

* Αλμπέρτο Λιμ - **[[Στέφανος Τσιτσιπάς]]** 0-2 (2-6, 1-6)
* Τζέσον Πατρόμπον - **[[Πέτρος Τσιτσιπάς]]** 0-2 (2-6, 1-6)
* **Φράνσις Κάσεϊ Αλκαντάρα / Ρούμπεν Γκονσάλες** - Μάρκος Καλοβελώνης / Πέτρος Τσιτσιπάς 2-0 (7-6, 6-4)
* Τζέσον Πατρόμπον - **[[Στέφανος Τσιτσιπάς]]** 0-2 (2-6, 1-6)
* Έρικ Ολιβάρες υιός - **[[Πέτρος Τσιτσιπάς]]** 0-2 (4-6, 5-7)

Κερδίζοντας τις Φιλιππίνες, η Ελλάδα προκρίθηκε και αντιμετώπισε την επόμενη χρονιά, στις 18 και 19 Σεπτεμβρίου 2021, την Λιθουανία, εντός έδρας, στο Ηράκλειο Κρήτης

Στη σύνθεση της εθνικής Ελλάδας είχαν δηλωθεί οι Στέφανος Τσιτσιπάς, Μιχαήλ Περβολαράκης, Πέτρος Τσιτσιπάς, Μάρκος Καλοβελώνης και Αλέξανδρος Σκορίλας. Αρχηγός ήταν ο Δημήτρης Χατζηνικολάου.

Ωστόσο, ο Στέφανος Τσιτσιπάς δεν αγωνίστηκε λόγω τραυματισμού, με αποτέλεσμα η εθνική Ελλάδας να ηττηθεί με 1-3 και να χάσει την ευκαιρία να διεκδικήσει την άνοδο.

Οι αναμετρήσεις που διεξήχθησαν ήταν:

* Πέτρος Τσιτσιπάς - **Ρικάρντας Μπεράνκις** 0-2 (1-6, 3-6)
* Μιχαήλ Περβολαράκης - **Λαουρίνας Γκριγκέλις** 0-2 (6-7, 6-3, 5-7)
* Μάρκος Καλοβελώνης / Πέτρος Τσιτσιπάς - **Ρικάρντας Μπεράνκις / Λαουρίνας Γκριγκέλις** 0-2 (2-6, 5-7)
* **Αλέξανδρος Σκορίλας** - Βίλιους Γκάουμπας 2-0 (6-4, 6-4)

### Ντέιβις Καπ 2022
Το 2022 η εθνική Ελλάδας αγωνίστηκε και πάλι στον Παγκόσμιο Όμιλο ΙΙ.

Στις 4 και 5 Μαρτίου του 2022 αντιμετώπισε στα play-off την Τζαμάικα, εντός έδρας, την οποία κέρδισε 3-2 με ανατροπή και παρέμεινε στον Παγκόσμιο Όμιλο ΙΙ.

Στη σύνθεση της εθνικής Ελλάδας είχαν δηλωθεί οι Μιχαήλ Περβολαράκης, Μάρκος Καλοβελώνης, Πέτρος Τσιτσιπάς, Αριστοτέλης Θάνος και Αλέξανδρος Σκορίλας. Αρχηγός ήταν ο Δημήτρης Χατζηνικολάου.

Αναμετρήσεις:

* Μιχαήλ Περβολαράκης - **Ρόουλαντ Φίλιπς** 1-2 (2-6, 6-4, 3-6)
* Πέτρος Τσιτσιπάς - **Μπλέιζ Μπίκνελ** 0-2 (3-6, 5-7)
* **Μάρκος Καλοβελώνης / Πέτρος Τσιτσιπάς** - Μπλέιζ Μπίκνελ / Ρόουλαντ Φίλιπς 2-0 (6-2, 6-3)
* **Αριστοτέλης Θάνος** - Μπλέιζ Μπίκνελ 2-0 (6-4, 6-4)
* **Πέτρος Τσιτσιπάς** - Ρόουλαντ Φίλιπς 1-2 (4-6, 6-4, 6-4)

Στις 16 και 17 Σεπτεμβρίου 2022, η Εθνική Ελλάδας αντιμετώπισε εκτός έδρας την αντίστοιχη της Τυνησίας, την οποία και κέρδισε με 1-3, κερδίζοντας τη δυνατότητα την επόμενη χρονιά να παίξει στα play-off ανόδου για τον Παγκόσμιο Όμιλο Ι.

Στη σύνθεση της εθνικής Ελλάδας είχαν δηλωθεί οι Στέφανος Τσιτσιπάς, Μιχαήλ Περβολαράκης, Πέτρος Τσιτσιπάς, Αριστοτέλης Θάνος και Αλέξανδρος Σκορίλας. Αρχηγός ήταν ο Δημήτρης Χατζηνικολάου.

Αναμετρήσεις:

* Αζίζ Ντουγκάζ - **Στέφανος Τσιτσιπάς** 0-2 (6-7, 2-6)
* Σκαντέρ Μανσούρι - **Μιχαήλ Περβολαράκης** 0-2 (4-6, 3-6)
* **Μάλεκ Τζαζίρι / Σκαντέρ Μανσούρι** - Μιχαήλ Περβολαράκης / Πέτρος Τσιτσιπάς 2-1 (6-7, 7-6, 6-3)
* Σκαντέρ Μανσούρι - **Στέφανος Τσιτσιπάς** 0-2 (2-6, 4-6)

### Ντέιβις Καπ 2023
Το 2023, η εθνική ομάδα της Ελλάδας αγωνίστηκε για πρώτη φορά στον Παγκόσμιο Όμιλο Ι.

Στις 4 και 5 Φεβρουαρίου 2023, αγωνίστηκε εντός έδρας, στο ΟΑΚΑ, για τα play-off εναντίον της εθνικής ομάδας του Ισημερινού, της οποία επιβλήθηκε με 3-1, κερδίζοντας για πρώτη φορά την πρόκριση στον Παγκόσμιο Όμιλο Ι.

Στη σύνθεση της εθνικής Ελλάδας είχαν δηλωθεί οι Στέφανος Τσιτσιπάς, Μιχαήλ Περβολαράκης, Αλέξανδρος Σκορίλας, Πέτρος Τσιτσιπάς και Αριστοτέλης Θάνος. Αρχηγός ήταν ο Δημήτρης Χατζηνικολάου.

Αναμετρήσεις:

* **Στέφανος Τσιτσιπάς** - Άλβαρο Γκιγιέν Μέσα 2-0 (7-5, 6-2)
* **Αριστοτέλης Θάνος** - Αντρές Αντράντε 2-0 (7-6, 6-4)
* Αλέξανδρος Σκορίλας / Πέτρος Τσιτσιπάς - **Γκονσάλο Εσκομπάρ / Ντιέγκο Ιντάλγκο** 0-2 (6-7, 4-6)
* **Στέφανος Τσιτσιπάς** - Αντρές Αντράντε 2-0 (7-6, 6-1)

Στις 16 και 17 Σεπτεμβρίου 2023, το αντιπροσωπευτικό συγκρότημα της Ελλάδας, αντιμετώπισε εντός έδρας, στο Καλλιμάρμαρο, το αντίστοιχο της Σλοβακίας, από το οποίο ηττήθηκε με 1-3, χάνοντας τη δυνατότητα να διεκδικήσει την άνοδο στον Παγκόσμιο Όμιλο.

Στη σύνθεση της εθνικής Ελλάδας είχαν δηλωθεί οι Στέφανος Τσιτσιπάς, Αλέξανδρος Σκορίλας, Μιχαήλ Περβολαράκης, Αριστοτέλης Θάνος και Πέτρος Τσιτσιπάς. Αρχηγός ήταν ο Απόστολος Τσιτσιπάς.

Αναμετρήσεις:

* Αλέξανδρος Σκορίλας - **Άλεξ Μόλτσαν** 0-2 (1-6, 1-6)
* **Στέφανος Τσιτσιπάς** - Λούκας Κλάιν 2-1 (6-7, 7-6, 4-0, εγκατάλειψη Κλάιν λόγω τραυματισμού)
* Πέτρος Τσιτσιπάς / Στέφανος Τσιτσιπάς - **Λούκας Κλάιν / Ιγκόρ Ζελενάι** 1-2 (3-6, 7-6, 3-6)
* Στέφανος Τσιτσιπάς - **Άλεξ Μόλτσαν** 1-2 (6-7, 6-4, 3-6)

### Ντέιβις Καπ 2024
Στις 3 και 4 Φεβρουαρίου 2024, η Εθνική Ελλάδας αγωνίστηκε στα play-off για τον Παγκόσμιο Όμιλο Ι, εντός έδρας, στο Ολυμπιακό Γυμναστήριο των Άνω Λιοσίων, εναντίον της Εθνικής Ρουμανίας, επί της οποίας επικράτησε με 4-0.

Αναμετρήσεις:

* **Στέφανος Τσιτσιπάς** - Μάριους Κοπίλ 2-0 (6-3, 6-4)
* **Αριστοτέλης Θάνος** - Νίκολας Νταβίντ Ιονέλ 2-1 (4-6, 6-3, 6-2)
* **Στέφανος Τσιτσιπάς / Πέτρος Τσιτσιπάς** - Βλαντ Κορνέα / Μάριους Κοπίλ 2-1 (6-7, 6-3, 6-4)
* **[[Γιάννης Ξυλάς]]** - Λούκα Πρέντα 2-0 (6-1, 6-4)

## Δείτε επίσης
* Ντέιβις Καπ 
* Εθνική Ελλάδας (Φεντ Καπ)

## Παραπομπές


## Εξωτερικοί σύνδεσμοι
* Εθνική Ελλάδας στο daviscup.com

Κατηγορία:Αντισφαίριση στην Ελλάδα
Ντειβις Καπ